# Διαθέσιμη υποστήριξη και οικονομική βοήθεια

Η κυβέρνηση του Κουΐνσλαντ έχει δεσμευτεί να παρέχει τόσο άμεση όσο και συνεχή υποστήριξη στους ανθρώπους και στις κοινότητες που έχουν πληγεί από καταστροφές. Παραπομπές μπορούν να γίνουν σε μη κυβερνητικούς οργανισμούς για υποστήριξη και υπηρεσίες, όπως παροχή συμβουλών, φιλανθρωπικές δωρεές αγαθών και υπηρεσιών, υλική βοήθεια και υπηρεσίες στέγασης.

Μέσω του Υπουργείου Κοινοτήτων, Ασφάλειας των Παιδιών και των Υπηρεσιών Αναπηρίας, μπορεί επίσης να παραχθεί οικονομική βοήθεια σε άτομα που επηρεάζονται από μια καταστροφή τα οποία δεν είναι σε θέση να καλύψουν τη δική τους ανάκαμψη.

**Χρηματοδοτική συνδρομή Εκτάκτου Ανάγκης**

Η χρηματοδοτική συνδρομή αυτή είναι για άμεσα βασικά είδη, συμπεριλαμβανομένων των τροφίμων, ρουχισμού, ιατρικών προμηθειών ή προσωρινού καταλύματος. Οι πληρωμές είναι $180 δολ. για ένα ελεύθερο άτομο ή έως $900 δολ.για μια πενταμελή οικογένεια ή και μεγαλύτερη.

**Χρηματοδοτική συνδρομή για την παροχή βασικών υπηρεσιών**

Η χρηματοδοτική συνδρομή αυτή είναι διαθέσιμη για τα άτομα που επηρεάζονται άμεσα από την απώλεια ενός ή περισσότερων βασικών υπηρεσιών (π.χ. ηλεκτρικό ρεύμα, φυσικό αέριο, νερό ή αποχέτευση) για περισσότερο από 5 ημέρες και εξαιτίας αυτού του γεγονότος ζουν κάτω από αντίξοες συνθήκες και δεν είναι σε θέση να εξασφαλίσουν τη δική τους ανάκτηση. Οι πληρωμές είναι έως $150 δολ. για ένα ελεύθερο άτομο ή έως $750 δολ. για μια πενταμελή οικογένεια ή και μεγαλύτερη.

**Χρηματοδοτική συνδρομή για την παροχή Βασικών Οικιακών Ειδών**

Η χρηματοδοτική συνδρομή αυτή μετά από έλεγχο του εισοδήματός τους βοηθά τους ανθρώπους που είναι ανασφάλιστοι ή δεν είναι σε θέση να ζητήσουν αποζημίωση ασφάλισης, με συνεισφορά για τις επισκευές και τα βασικά οικιακά είδη. Οι πληρωμές είναι έως $1.765 δολ. για ένα ελεύθερο άτομο ή έως $5.300 δολ. για ένα ζευγάρι ή μια οικογένεια.

**Χρηματοδοτική συνδρομή για Δομικά Έργα**

Η χρηματοδοτική συνδρομή αυτή μετά από έλεγχο του εισοδήματός τους βοηθά επιλέξιμους ανασφάλιστους ιδιοκτήτες σπιτιών για να επισκευάσουν τα σπίτια τους τα οποία υπέστησαν ζημιές από τις καταστροφές. Οι πληρωμές είναι έως και $ 10.995 δολ. για ένα ελεύθερο άτομο ή έως και $ 14.685 δολ. για ένα ζευγάρι ή μια οικογένεια.

**Πρόγραμμα Ασφάλειας και Επανασύνδεσης των Βασικών Υπηρεσιών**

Το πρόγραμμα αυτό παρέχει βοήθεια σε ιδιοκτήτες σπιτιών για την επανασύνδεση βασικών υπηρεσιών (π.χ. ηλεκτρικό ρεύμα, φυσικό αέριο, νερό ή αποχέτευση) και την επιδιόρθωση κατεστραμμένων αντικειμένων των υπηρεσιών. Το πρόγραμμα καλύπτει έως και 4 βασικές επανασυνδέσεις υπηρεσιών με ανώτατο όριο $200 δολ. για την κάθε μία. Οι επισκευές που γίνονται σε αντικείμενα υπηρεσιών ανέρχονται συνολικά έως $4.200 δολάρια.

**Πώς να υποβάλετε αίτηση**

Οι αιτήσεις για τις παραπάνω χρηματοδοτικές συνδρομές μπορούν να γίνουν είτε με την πρόσβαση στο ηλεκτρονικό έντυπο αίτησης στο [www.communityrecovery.qld.gov.au](http://www.communityrecovery.qld.gov.au) ή τηλεφωνώντας στην Ανοικτή Τηλεφωνική Γραμμή Βοηθείας Κοινοτικής Ανάκαμψης στο 1800 173 349, όπου ένας Υπάλληλος Εξυπηρέτησης Πελατών θα σας βοηθήσει να συμπληρώσετε το ηλεκτρονικό έντυπο της αίτησης, ή να επισκεφθείτε ένα Κέντρο Κοινοτικής Ανάκαμψης (Community Recovery Hub), αν είναι ανοικτό. Για περισσότερες πληροφορίες επισκεφθείτε την ιστοσελίδα: [www.qld.gov.au/communityrecovery](http://www.qld.gov.au/communityrecovery)